

**OBEC Dolná Breznica**

Dolná Breznica 61, 020 61

**Všeobecne záväzné nariadenie**

**obce Dolná Breznica**

**č. 3/2019**

**o pravidlách času predaja v obchode a času prevádzky služieb na území obce Dolná Breznica**

|  |  |  |  |
| --- | --- | --- | --- |
|  |  | **Dátum**  **od do** | |
| **Návrh**  **VZN** | **vyvesený na úradnej tabuli obce:** |  |  |
| **zverejnený na internetovej stránke obce:** |  |  |
| **VZN** | **schválené obecným zastupiteľstvom uznesením č. dňa:** |  |  |
| **vyhlásené vyvesením na úradnej tabuli obce dňa:** |  |  |
| **nadobúda účinnosť dňa:** |  |  |

**VŠEOBECNE ZÁVÄZNÉ NARIADENIE č. 3/2019**

**o pravidlách času predaja v obchode a času prevádzky služieb na území obce Dolná Breznica**

Obecné zastupiteľstvo obce Dolná Breznica sa na základe § 6 ods. 1 a § 4 ods. 5 písm. a) bodu 3 zákona č. 369/1990 Zb. o obecnom zriadení v znení neskorších predpisov **uznieslo na tomto všeobecne záväznom nariadení** (ďalej len VZN).

**I. ČASŤ - Úvodné ustanovenia**

**§ 1 Účel VZN**

1) Toto VZN určuje pravidlá času predaja v obchode a času prevádzky služieb na území obce Dolná Breznica.

2) VZN sa vzťahuje na všetky právnické osoby a fyzické osoby – podnikateľov, ktoré prevádzkujú na území obce Dolná Breznica prevádzky obchodu a služieb.

3) Obec vydáva toto nariadenie v záujme zachovania a dodržiavania verejného poriadku na území obce, v záujme zachovania, podpory a ochrany zdravých podmienok a zdravého spôsobu života obyvateľov obce s prihliadnutím na uspokojenie požiadaviek podnikateľov.

4) Toto nariadenie sa nevzťahuje na ambulantný predaj a predaj tovaru a poskytovanie služieb na príležitostných trhoch.

**§ 2 Základné pojmy**

Pre účely tohto nariadenia sa rozumie:

* **prevádzkarňou** – účelovo určený priestor, v ktorom podnikateľ prevádzkuje svoju podnikateľskú činnosť za účelom predaja konkrétne určeného sortimentu tovaru alebo konkrétneho druhu služieb podľa osobitného predpisu,
* **podnikateľom** je osoba, ktorá na základe podnikateľského oprávnenia podľa osobitného predpisu spotrebiteľovi ponúka alebo predáva výrobky alebo poskytuje služby,
* **prevádzkovou dobou** časovo ohraničená časť dňa, kedy je prevádzkareň sprístupnená spotrebiteľom k predaju príslušnej obchodnej komodity alebo k poskytovaniu služieb,
* **uzavretá spoločnosť** – skupina individuálne určených a pozvaných osôb zdržujúcich sa v prevádzkarmi so súhlasom prevádzkovateľ za účelom ich účasti na rodinných a priateľských posedeniach (oslavy, svadby, promócie, kary) alebo firemných akciách (výročné konferencie, večierky, koncoročné posedenia) bez prístupu verejnosti
* **verejné kultúrne podujatie** – podujatie organizované v prevádzke prevádzkovateľa pre neurčitý počet osôb za účelom ich účasti na koncerte, hudobnej a tanečnej produkcii, tanečnej zábave a iných akciách v oblasti spoločenskej zábavy, ktorého podmienky konania a organizovania určuje osobitný predpis.

**II. ČASŤ**

**§ 3 Určenie času predaja v obchode a času prevádzky služieb**

1) Všeobecný prevádzkový čas prevádzkarní obchodu a prevádzkarní služieb sa určuje v dňoch pondelok až nedeľa v časovom rozmedzí od 06.00 hod. do 22.00 hod, ak nie je v odseku 4 tohto § ustanovené inak.

2) V rámci všeobecného prevádzkového času si podnikateľ sám stanoví prevádzkový čas pre každú prevádzkareň.

3) Prevádzkový čas všetkých prevádzkarní obchodu a služieb na území obce zo dňa 31. 12. príslušného kalendárneho roka na 1. 1. nasledujúceho kalendárneho roka je neobmedzený.

4) Všeobecný prevádzkový čas prevádzkarní obchodu a prevádzkarní služieb sa odchylne od odseku 1 tohto § upravuje nasledovne v týchto prípadoch:

a) v prevádzkarňach s maloobchodným a veľkoobchodným predajom tovaru v časovom rozmedzí od 05.00 hod. do 22.00 hod.

b) prevádzkový čas v prevádzkarňach:

* poskytujúcich služby prechodného ubytovania s prevahou služieb ubytovania,
* s predajom tovaru a poskytujúcich služby na čerpacích staniciach pohonných látok,

ako časovo neobmedzený;

c) v prevádzkarňach služieb v rámci akcií pre uzavretú spoločnosť do 24.00 hod. okrem:

* svadby a stužkové slávnosti budúcich maturantov a pod.,
* firemné večierky,
* rodinné akcie usporadúvané v stravovacích zariadeniach s prípravou a výdajom teplej stravy

je prevádzkový čas časovo neobmedzený;

d) v prevádzkarňach poskytujúcich pohostinské a reštauračné služby na území obce v časovom rozmedzí od 6.00 hod. do 22.00 hod., v piatok a v sobotu od 6:00 do 24:00 hod.

6. Prevádzkový čas nad rámec všeobecného prevádzkového času podľa tohto § môže obecné zastupiteľstvo určiť konkrétnej prevádzke na základe odôvodnenej žiadosti podnikateľa.

7. Do doby schválenia žiadosti obecným zastupiteľstvom môže byť prevádzkareň otvorená v rámci prevádzkového času určeného týmto nariadením.

**§ 4 Povinnosti prevádzkovateľa**

1) Prevádzkovateľ je povinný písomne ohlásiť Obecnému úradu v Dolnej Breznici prevádzkový čas alebo zmenu prevádzkového času (príloha č. 1 tohto VZN) v súlade s ustanoveniami tohto VZN najneskôr 5 pracovných dní pred začatím činnosti prevádzkarne, resp. uvažovanej zmene prevádzkového času. Obecný úrad v Dolnej Breznici toto ohlásenie písomne potvrdí.

2) Prevádzkovateľ reštauračného alebo pohostinského zariadenia môže z dôvodu konania verejného kultúrneho podujatia za splnenia podmienok podľa osobitné predpisu (zákon č. 96/1991 Zb. o verejných kultúrnych podujatiach) predĺžiť v dňoch piatok, sobota alebo v deň predchádzajúci dňu pracovného pokoja prevádzkový čas do 06.00 hod.

3) Prevádzkovateľ v prevádzkarni otvorenej v súlade s ustanoveniami tohto VZN je povinný po 22.00 hod. zabezpečiť dodržiavanie nočného pokoja a verejného poriadku tak, aby činnosťou prevádzkarne nebolo rušené blízke okolie.

4) Dočasné uzavretie prevádzkarne je prevádzkovateľ povinný ohlásiť Obecnému úradu v Dolnej Breznici (príloha č. 2 tohto VZN) minimálne 24 hodín vopred, ak je prevádzkareň uzavretá dlhšie ako jeden deň.

**§ 5 Kontrolná činnosť a sankcie**

1) Kontrolu dodržiavania tohto VZN vykonávajú:

a) starosta obce,

b) poslanci obecného zastupiteľstva,

c) hlavný kontrolór obce.

2) Porušenie ustanovení tohto VZN sa posudzuje ako priestupok. Na konanie o priestupku sa vzťahuje zákon SNR č. 372/1990 Zb. z. o priestupkoch v znení neskorších predpisov.

**III. ČASŤ**

**§ 6 Záverečné ustanovenia**

1) Týmto nariadením nie sú dotknuté práva a povinnosti vyplývajúce z iných právnych predpisov.

2) Na tomto VZN obce Dolná Breznica sa uznieslo Obecné zastupiteľstvo obce Dolná Breznica dňa..... uznesením č.

3) Toto VZN nadobúda účinnosť 15. dňom od jeho zverejnenia.

**Ing. Lukáš Pekara**

**starosta obce**

Príloha č. 1

**Oznámenie o čase predaja v obchode a čase prevádzky služieb**

Adresa žiadateľa / sídlo firmy: .....................................................................................................

IČO: ...................................... DIČ: ..................................... Tel. číslo: .......................................

V zmysle § 4 ods. 3 zákona SNR č. 369/1990 Zb. o obecnom zriadení v znení neskorších predpisov, na základe právomoci obce usmerňovať ekonomickú a podnikateľskú činnosť na území obce a v zmysle VZN obce Dolná Breznica č. 3/2019 o určení pravidiel času predaja v obchode, času prevádzky služieb na území obce Dolná Breznica, týmto oznamujem prevádzkovú dobu svojej prevádzkarne:

Prevádzkareň (názov a adresa): ....................................................................................................

Zodpovedná osoba: ................................................. Tel. číslo prevádzkarne: .............................

Vlastník nebytového priestoru / pozemku (meno, priezvisko, obchodné meno, adresa):

.......................................................................................................................................................

Druh podnikateľskej činnosti: ......................................................................................................

Dátum začatia činnosti prevádzkarne: .........................................................................................

Prevádzková doba:

Pondelok: od ........................ do ..........................

Utorok: od ........................ do ..........................

Streda: od ........................ do ..........................

Štvrtok: od ........................ do ..........................

Piatok: od ........................ do ..........................

Sobota: od ........................ do ..........................

Nedeľa: od ........................ do ..........................

Prílohy (fotokópie dokladov, originály k nahliadnutiu)

1. oprávnenie na podnikanie alebo iný doklad dovoľujúci povoľujúci činnosti podľa osobitných predpisov

2. list vlastníctva na priestory prevádzkarne alebo zmluvu o nájme nebytových priestorov užívaných na účely prevádzkarne.

V ............................... dňa ............................

........................................................

Podpis (prípadne pečiatka) žiadateľa

Príloha č. 2

....................................................................................................................................................................

Meno (názov), adresa podnikateľského subjektu

tel. č.: .......................................................

**Obecný úrad Dolná Breznica**

**Dolná Breznica 61**

**020 61 Dolná Breznica**

**Oznámenie o dočasnom uzatvorení prevádzky**

(Oznamuje sa len v prípade, že prevádzka je uzatvorená viac ako 24 hodín)

Názov a adresa prevádzkarne: ......................................................................................................

.......................................................................................................................................................

IČO ..........................................

Dočasné uzatvorenie od: .............................................................

do: .............................................................

Dôvod dočasného uzatvorenia: ....................................................................................................

.......................................................................................................................................................

.......................................... ............................................

dátum pečiatka, podpis